অসমত ৰাষ্ট্ৰীয় নাগৰিক পঞ্জীৰ চূড়ান্ত খচৰা প্ৰকাশৰ পাছতেই চুবুৰীয়া ৰাজ্য অৰুণাচল প্ৰদেশ, মেঘালয়, নাগালেণ্ড আদিত বহিৰাগতৰ বিৰুদ্ধে একাংশ জাতীয় সংগঠনে তীব্ৰতৰ অভিযান চলাই আছে। একেই সময়তে অসমতো পূৰ্বৰে পৰা আন্তঃৰাজ্যিক পাৰপত্ৰ প্ৰৱৰ্তনৰ দাবী কৰি অহা অসম জাতীয়তাবাদী যুৱ-ছাত্ৰ পৰিষদে বিষয়টোক লৈ অধিক তৎপৰ হৈ উঠিছে।
শনিবাৰে এই বিষয়টো লৈ অসম জাতীয়তাবাদী যুৱ-ছাত্ৰ পৰিষদৰ গুৱাহাটী মহানগৰ সমিতিয়ে চানমাৰিৰ পেঞ্চনাৰ ভৱনত এখন আলোচনা চক্ৰ অনুষ্ঠিত কৰে।
তেওঁ লগতে কয় যে ভাৰতৰ সংবিধান বিভিন্ন দফাৰ জৰিয়তে ভাৰতৰ কেবাখনো ৰাজ্যৰ খিলঞ্জীয়া মানুহৰ অস্তিত্বৰ সুৰক্ষা দিব পৰা ব্যবস্থা প্ৰৱৰ্তন হৈছে। তেনে ব্যৱস্থা অসমতো অত্যন্ত জৰুৰী বুলি মত পোষণ কৰি তেওঁ কয় যে অসম জাতীয়তাবাদী যুৱ ছাত্ৰ পৰিষদে কৰি অহা আন্তঃৰাজ্যিক পাৰপত্ৰ ব্যৱস্থা প্ৰৱৰ্তনৰ দাবী বৰ্তমান অতি প্ৰাসংগিক হৈ পৰিছে।
ইয়াৰ উপৰিও তেওঁ কয় যে অসমীয়া মানুহে অকলেই নিজৰ অস্তিত্ব ৰক্ষাৰ যুঁজখন চলাই নিবলগীয়া হৈছে। ভাৰতৰ কোনো ৰাজনৈতিক দলে নিজৰ স্বাৰ্থ নাথাকিলে অসমৰ খিলঞ্জীয়া ভূমিপুত্ৰৰ কথা চিন্তা নকৰে বুলি তেওঁ মন্তব্য কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
